
FELVÉTELI TÁJÉKOZTATÓ 
2026-2027-es tanév


 Cím: 2119 Pécel, Maglódi út 57.			E-mail: faysuli@faypecel.hu
 Igazgató: Dr. Merkei Attila				Telefon: 06-28/547-396, 06-28/547-406			
TANULMÁNYI TERÜLETEK, TAGOZATKÓDOK
TELEPHELY KÓD: 001
Szakképző iskola

4 0811 17 04 GAZDA - 3 éves képzés 
Gazda - Kódja: 0003
Mezőgazdaság és erdészet ágazat 3 éves képzése, amely szakképzettség megszerzésével zárul. 
Választható szakmairányok: Lovász
A gazda általános mezőgazdasági szakismerettel, a mezőgazdasági munkák végzéséhez szükséges elméleti, fizikai és gyakorlati felkészültséggel, vállalkozói tevékenységhez szükséges alapismeretekkel is rendelkező mezőgazdasági szakember, aki a mezőgazdasági termelési munkákat gazdaságos, környezetkímélő technológiákkal képes elvégezni.
A 9. évfolyamon ágazati alapoktatás folyik, amely ágazati alapvizsgával zárul, ennek sikeres letétele a továbblépés feltétele. A 9. évfolyamon történik a szakmairány választása. A következő 2 évfolyamon (10-11) a választott szakmának megfelelő szakirányú oktatásban vesz részt a tanuló. 



Szakképzési ösztöndíj mértéke:

Az ösztöndíj alapja a szakirányú oktatás központi költségvetésről szóló törvényben meghatározott önköltségének egyhavi összege.

Ágazati alapoktatásban (9. évfolyam)
	Az
	ösztöndíj alapjának 16%-a, jelenleg
	16.000 Ft./hó.


Szakirányú oktatásban (10-11. évfolyam)
1. Amennyiben ezt a tanuló a szakképző intézményben teljesíti:
	A megelőző tanév év végi minősítésében kapott osztályzatok átlaga
	Ösztöndíj mértéke
	Ösztöndíj összege

	2,00–2,99
	  ösztöndíj alapjának 8%-a
	.8.000 Ft

	3,00–3,99
	ösztöndíj alapjának 25%-a
	25.000 Ft

	4,00–4,49
	ösztöndíj alapjának 42%-a
	42.000 Ft

	4,49 fölött
	ösztöndíj alapjának 59%-a
	59.000 Ft

	A szakképzés keretében fennálló tanulói jogviszonyból a megelőző tanévre vonatkozóan figyelembe vehető év végi minősítés hiányában
	ösztöndíj alapjának 16%-a
	16.000 Ft



2. Amennyiben ezt a tanuló a szakképző intézményben, de az Ágazati Képzőközponttal kötött szakképzési munkaszerződés kereteiben teljesíti:
A szakképzési munkaszerződés alapján kifizetett munkabér havi mértékének minimumát és maximumát jogszabály határozza meg, amely szerint a szakképzési munkaszerződés alapján kifizetett munkabér havi mértékének összege a szakirányú oktatás központi költségvetésről szóló törvényben meghatározott önköltségéhez igazodik, annak legalább egyhavi összege, de legfeljebb 168 százaléka. Ez 2026-ban is várhatóan 100 000 forint és 168 000 forint közötti összeget jelent.
3. Amennyiben ezt a tanuló külső, független duális képzőhelyen teljesíti:
A szakképzési munkaszerződés alapján kifizetett munkabér havi mértékének minimumát és maximumát jogszabály határozza meg, amely szerint a szakképzési munkaszerződés alapján kifizetett munkabér havi mértékének összege – a szakmát tanuló és a duális képzőhely megállapodása alapján – a szakirányú oktatás központi költségvetésről szóló törvényben meghatározott önköltségéhez igazodik, annak legalább egyhavi összege, de legfeljebb 168 százaléka. Ez 2026-ban is várhatóan 100 000 forint és 168 000 forint közötti összeget jelent.



FELVÉTELI ELJÁRÁS RENDJE
Felvételi követelmények 
A tagozatokra való jelentkezéshez nem kell részt venni a felvételi eljárást megelőző központi írásbeli vizsgán.
Jelentkezés módja
A jelentkezés a jelentkezési lap elküldésével történik, amit az általános iskola továbbít. A jelentkezési lapon több tanulmányi terület is megjelölhető, amelyek kódját minden esetben fel kell tüntetni.
Határidő: 2026. február 19.

Rangsorolás módja, szabályai
A tanulókat az alapján rangsoroljuk, hogy milyen eredményt értek el az általános iskola 7 osztályának év végén és 8. fél évkor a következő tantárgyakból: magyar nyelv és irodalom (amennyiben külön tanulja a magyar nyelvet és magyar irodalmat, a két tantárgy átlaga), történelem, matematika, idegen nyelv és biológia/természetismeret. Ha a tanulónak felmentése van a fent megadott tantárgyak valamelyikéből 1 tantárgy esetén az informatika osztályzata számít, 2 tantárgy esetén az informatika és a földrajz tantárgyak osztályzatai számítanak a rangsor megállapításánál. 
A felvételi pontok számítása során a tantárgyi eredmények kétszeresét vesszük figyelembe, ez alapján alakítjuk a végleges rangsort. Elérhető maximális pontszám 100 pont.

A felvételi rangsor kialakításánál az azonos pontszámot elért tanulók közül előnyben részesítjük a hátrányos és a halmozottan hátrányos helyzetű tanulót, ezt követően azt a jelentkezőt, akinek a lakóhelye az iskola településén található. A hátrányos és halmozottan hátrányos helyzetet a jelentkezési lap mellé csatolt határozattal kérjük igazolni.

A tanulót akkor tudjuk felvenni az iskolába, ha megfelel a szakma-alkalmassági egészségügyi vizsgálaton. Ezt az orvosi vizsgálatot az iskola szervezi meg (február-március), és az időpontról értesítést küld a felvételizőknek a jelentkezési lapon megadott elérhetőségre. 

A tanulmányi területekre sajátos nevelési igényű (beszédfogyatékos, egyéb pszichés fejlődési zavarral, (súlyos tanulási, figyelem vagy magatartásszabályozási zavarral), valamint beilleszkedési, tanulási, magatartási nehézséggel küzdő tanulók is jelentkezhetnek. A szakértői véleményt a jelentkezési laphoz kérjük csatolni. 

2026. március 20-ig az iskola nyilvánosságra hozza a honlapján a felvételi jegyzéket.
A felvételi eredmények közlése 2026. május 8. Az iskola a felvételi jegyzéknek megfelelően megküldi a felvételről vagy az elutasításról szóló értesítést a jelentkezőnek és az általános iskolának.
Rendkívüli felvételi eljárás: 2026. május 11-augusztus 31-ig.



Amiért érdemes bennünket választani:
1. A tehetséges tanulók fejlődésének támogatása mellett a hátrányokkal küzdőket is segítjük a felzárkóztatásban. Ezen célok megvalósulását szolgálják képzett tanáraink, szakköreink. 
2. Az Erasmus + mobilitási projektre intézményünk évek óta sikeresen pályázik. A program keretében évente 20-40 tanulónk külföldi szakmai gyakorlaton vesz részt.
3. Tanulóink az országos versenyeken minden évben eredményesen szerepelnek. Büszkék vagyunk, hogy végzett tanulóink közül sokan több éve sikeresen pályáznak meg külföldi munkahelyeket. 
4. Iskolánkhoz tartozó kollégiumunkban, amely a Fáy család volt péceli birtokán, három hektáros gyönyörű parkban fekszik, 70 fő részére tudunk elhelyezést biztosítani. A BKV 169E járatának (amely érinti a péceli vasútállomást) közvetlenül az iskolánk előtt van a megállója.

